Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19889

a) Az Egyezmény értelmében a Tanács által elfogadott szabványok és ajánlott gyakorlatok. Meghatározásuk az alábbi: Szabvány: Fizikai jellemzőre, alakzatra, anyagra, teljesítményre, személyzetre, vagy eljárásra vonatkozó bármely előírás, amely egységes alkalmazásának szükségessége a nemzetközi légiközlekedés biztonsága, vagy rendszeressége érdekében elismert és amelyhez a szerződő állam az Egyezmény értelmében igazodik; illetve, ha az igazodás nem lehetséges, akkor az eltérésről a 38. cikkely értelmében köteles a Tanács értesíteni. Ajánlott gyakorlat: Fizikai jellemzőre, alakzatra, anyagra, teljesítményre, személyzetre, vagy eljárásra vonatkozó bármely előírás, amelynek egységes alkalmazása elismerten kívánatos a nemzetközi légiközlekedés biztonsága, rendszeressége, vagy hatékonysága érdekében és amelynek betartására a szerződő állam az Egyezmény értelmében törekedni fog.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes